Publicacions de la Universitat de València estarà present en una nova edició de la Feria del Libro de Madrid

## Publicacions de la Universitat de València estarà present en una nova edició de la Feria del Libro de Madrid

Caseta de Publicacions de la Universitat de València.

El parc d’El Retiro de Madrid acull la 83a edició de la Feria del Libro de Madrid, que se celebrarà des del divendres 31 de maig fins al diumenge 16 de juny. Una cita que reuneix més de tres milions de visitants, la festa del llibre més important de tot Espanya.

Com en anys anteriors, Publicacions de la Universitat de València participarà amb caseta pròpia per oferir les darreres novetats publicades per l’editorial, així com el fons més destacat del seu extens catàleg. La caseta de l’editorial de la UV serà la número 9, i estarà situada al Bloc 26C, dins de la plaça de La Ciencia y las Universidades que, per segon any consecutiu, reunirà diverses editorials universitàries espanyoles i la UNE (Unión de Editoriales Universitarias Españolas).

La Feria del Libro de Madrid, que enguany té com a tema principal l’esport i l’activitat física, reunirà a més de 400 expositors entre llibreries, editorials i grups distribuïdors, en una nova cita que es preveu històrica.

A banda de la presència de novetats i llibres de fons més destacats, la caseta de Publicacions de la Universitat de València també acollirà la signatura de diverses autores i autors. Així, les signatures s’organitzaran de la següent manera:

* Maria Iranzo Cabrera, autora de *El Papus*, signarà exemplars el dissabte 1 de juny d’11:00 h. a 13:30 h.
* Raquel Sánchez i David San Narciso, editors del llibre *Con pase y de etiqueta*, signaran exemplars el diumenge 2 de juny, d’11:00 h. a 13:00 h.
* Isabel González Gil, autora de *La poética quietista de Valle-Inclán*, signarà el dissabte 8 de juny, d’11:00 h. a 13:00 h.
* Francisco Jiménez Aguilar, autor del llibre *Masculinidades en vertical*, estarà signant exemplars el diumenge 9 de juny d’11:00 h. a 13:00 h.
* Eduardo Leste Moyano, autor de *Vida y muerte del bacalao*, signarà el diumenge 16 de juny, de 18:00 h. a 20:00 h.

Si tens pensat acudir a la Feria del Libro de Madrid, pren nota dels horaris d’aquesta edició:

* De dilluns a dijous: de 10:30 h. a 14:00 h. i de 17:00 h. a 21:00 h.
* De divendres a diumenge: de 10:30 h. a 15:00 h. i de 17:00 h. a 21:00
* Com a novetat, el divendres 7 de juny se celebrarà una nit il·luminada, i l’horari de tancament serà a les 23:30 h. de la nit.

Arxivat en:
Servei de Publicacions de la Universitat

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar